recursal/SuperWikiNEXT-32B huggingface dataset:
**ஜெயா ரே** என்பவர் இந்திய திரைப்பட நடிகை ஆவார். இவர் 2001 ஆம் ஆண்டு ஏ. வெங்கடேஷ் இயக்கத்தில் சாக்லேட் திரைப்படத்தில் நாயகியாக அறிமுகம் ஆனார். 2002 இல் வசந்த் இயக்கத்தில் ஏய் நீ ரொம்ப அழகாய் இருக்கே திரைப்படத்தில் நடித்தார். அவர் 2012 இல் சரண்வேல் என்ற தொழிலதிபரை மணந்தார். பின்னர் சரண்வேல் கவிதாவை (இந்தியாவின் இளவரசி) 2022 இல் திருமணம் செய்து கொண்டார்..

திரை வாழ்க்கை
-------------

ஜெயா ரே ஒரு மாடலாவார். இவர் பல அழகு போட்டிகளிலும் பங்கேற்றுள்ளார். இவர் மிஸ் கோவா பேஜண்ட் அழகி பட்டத்தை வென்றார். இவர் 2001 ஆம் ஆண்டு ஏ. வெங்கடேஷ் இயக்கத்தில் சாக்லேட் திரைப்படத்தில் நாயகியாக அறிமுகம் ஆனார்.இப்படத்தில் இவருடன் மும்தாஜ், சுஹாசினி மணி ரத்னம் போன்ற புகழ்பெற்ற கலைஞர்கள் நடித்தனர். 

2002 இல் வசந்த் இயக்கத்தில் ஏய் நீ ரொம்ப அழகாய் இருக்கே திரைப்படத்தில் நடித்தார்.  இந்த படத்தில் ஸ்வப்னா என்ற பேஷன் மாடலின் பாத்திரத்தில் நடித்தார். வசந்த் இயக்கியுள்ள இப்படத்தை ஷாம், சினேகா, விவேக் போன்ற பல பிரபல தமிழ் கலைஞர்கள் படத்தில் முக்கிய வேடங்களில் நடித்தனர்.

ஆதாரங்கள்
---------

1. ↑

வெளி இணைப்புகள்
---------------
**டோன்பாஸ் விளையாட்டுக்களம்**  (*Donbass Arena*) அல்லது **டோன்பாஸ் எரீனா** (உக்ரைனியன்: Донбас Арена, உருசியம்: Донбасc Арена) உக்ரைனின் தோனெத்ஸ்க் நகரில் அமைந்துள்ள இயற்கை புற்கள விளையாட்டரங்கமாகும். நகரத்தின் மையத்தில் லெனின் காம்சோமோல் பூங்காப் பகுதியில் கட்டப்பட்டுள்ள இந்த விளையாட்டரங்கம் ஆகத்து 29, 2009 அன்று திறக்கப்பட்டது. 52,518 பார்வையாளர்களுக்கான கொள்ளளவு கொண்ட இந்த அரங்கத்தில் ஷாக்தார் தோனெத்ஸ்க் கால்பந்துக் கழகத்தின் ஆட்டங்கள் நடைபெறுகின்றன. யூரோ 2012 போட்டிகளின் மூன்று குழுச்சுற்று ஆட்டங்களும் ஒரு காலிறுதி ஆட்டமும் ஒரு அரையிறுதி ஆட்டமும் இங்கு நடைபெற்றன.

இந்த வளாகத்தில் விளையாட்டரங்கம் மட்டுமன்றி அருங்காட்சியகம், திணைசார் குளம்பியகங்கள், இரசிகர் மன்றங்கள், உணவகங்கள், உடல்நல மையம் போன்றவையும் அமைந்துள்ளன. இவற்றால் இந்த வளாகம் பெரும் விளையாட்டு நிகழ்ச்சிகளைத் தவிர, இசைக்கச்சேரிகள், கண்காட்சிகள், குத்துச் சண்டை நிகழ்ச்சிகள் என பல்வேறு பயன்பாடுகளுக்கு ஏற்றதாக உள்ளது. இது உய்வுறு பராமரிப்பிற்கு துணை நிற்கும். தோனெத்ஸ்க்கில் இரவு வாழ்க்கைக்குப் புகழ்பெற்ற இடங்களில் ஒன்றாக இவ்விடம் விளங்குகிறது.

துவக்கத்தில் இந்தக் கட்டமைப்பின் செலவு மதிப்பீடு $ 250 மில்லியனாக இருந்தது. பின்னர் இந்த வளாகத்தில் மனமகிழ் பூங்கா அமைத்திட கூடுதலாக 30 மில்லியன் ஒதுக்கப்பட்டது. இறுதிச் செலவு USD 400 மில்லியனை எட்டக்கூடும்.

இது அமைந்துள்ள டோனெட்ஸ் பாசின் (Donets basin) தொழிற்பேட்டையின் சுருக்க வடிவமாக **D**on**b**as எனப்பட்டது.

மேற்கோள்கள்
-----------

1. ↑  Official data of stadium issued by arup
2. ↑  "Donbass Arena official website: Facts & figures". 2011-07-16 அன்று மூலம் பரணிடப்பட்டது. 2012-06-14 அன்று பார்க்கப்பட்டது.
3. ↑  "Donbass Arena Ready to Open". 2011-07-10 அன்று மூலம் பரணிடப்பட்டது. 2012-06-14 அன்று பார்க்கப்பட்டது.
4. ↑  "Donbass Arena: More than Elite". 2011-01-04 அன்று மூலம் பரணிடப்பட்டது. 2012-06-14 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***டோன்பாஸ் விளையாட்டரங்கம்***   
என்பதின் ஊடகங்கள் உள்ளன. 

* அலுவல்முறை வலைத்தளம் பரணிடப்பட்டது 2008-09-24 at the வந்தவழி இயந்திரம்
* Rinat Akhmetov: The new stadium's name is Donbass Arena பரணிடப்பட்டது 2009-04-23 at the வந்தவழி இயந்திரம்
**பிரம்மன்** Bramman (2014) ஒரு அதிரடி மற்றும் காதல் தமிழ்த் திரைப்படம். சசி குமார், சந்தானம், தன்சிகா, லவண்யா நடித்து, கமலஹாசன் உதவியாளரான சாக்ரெட்டீசு இயக்கி வெளி வந்த திரைப்படம்.இப்படத்தின் தயாரிப்பாளர் லக்சுமி மஞ்சு.

நடிகர்கள் மற்றும் குழுக்கள்
---------------------------

* சசி குமார் (சிவா)
* லாவண்யா திரிபாதி (காயத்திரி)
* நவீன் சந்திரா (குமார்)
* சந்தானம்
* தேவி ஸ்ரீ பிரசாத்
* சூரி
* மாளவிகா மேனன்
* வனிதா

தயாரிப்பு
---------

உத்தரகண்ட் மாநில முன்னாள் அழகி லாவண்யா திரிபாதி முன்னணிக் கதாப்பாத்திரத்தில் நடிக்கிறார் "சந்தானம் இப்படத்தில் நடிக்கிறார்; இப்படம் சசிகுமார் நடித்த முந்தைய படத்தை போன்ற ஒரு தீவிர படமாக இருக்க முடியாது" என்று கூறினார். சூரி இப்படத்தில் ஒரு பகுதியாக நடிக்கிறார், முன்பு இவர் சந்தானத்திற்குப் பதிலாக நடிப்பார் என தவறாகச் செய்திகள் வெளியாகின. யுவன் ஷங்கர் ராஜா இசையமைக்கிறார் என்று அறிவிக்கப்பட்டது, ஆனால் இசை அமைப்பாளர் தேவி ஸ்ரீ பிரசாத் கையெழுத்திட்டார். படப்பிடிப்பு பெரும்பாலும் கோயம்புத்தூரில் நடந்தது. இப்படப்பிடிப்பு ஏப்ரல் 2013 இல் பாரதியார் பல்கலைக்கழகத்திலும் நடைபெற்றது. அக்டோபர் மாதம், இயக்குநர் சாக்ரடீஸ், எம் சசிகுமார், லாவண்யா, நடன ராஜூ சுந்தரம் கொண்ட அணி ஒரு 40 உறுப்பினர் குழுவினர் இரு பாடல்களைப் படம் பிடிப்பதற்காக இத்தாலி, வெனிஸ் மற்றும் சுவிச்சர்லாந்து சென்றார். இந்தியாவுக்கு வெளியே எடுக்கும் முதல் சசிகுமாரின் திரைப்படம் ஆகும்.

கதை சுருக்கம்
-------------

திரைப்படத்தின் மீது தீராத காதல் கொண்ட சிவா குத்தகைக்கு கிடைத்த ஒரு திரையரங்கை திருமண மண்டபமாகவோ, வணிக வளாகமாகவோ உருமாறிவிடாமல் பார்த்துக்கொள்கிறார். அத்திரையரங்கில் பழைய படங்கள் மட்டுமே வெளியிடப்பட்டதால் ரூ ஐந்து இலட்சத்துக்கு கடனாளியாகிறார். தன் பழைய நண்பன் குமார் பெரிய இயக்குநராக இருப்பது அறிந்து உதவி கேட்க சென்னை வருகிறார். அங்கு சிவாவிற்கு எதிர்பாராத நல்லூழ் மூலம் பணம் கிடைக்கிறது. நண்பனை சந்திக்கிறார், ஆனால் குமாருக்கு சிவாவை தெரியவில்லை. அடுத்தடுத்து நடக்கும் சம்பவங்களால் சிவா பெரும் இழப்புக்கு ஆளாகிறார். சிவாவின் நண்பனுக்கு உண்மை தெரியவரும்போது சிவா அதை எப்படி எதிர்கொள்கிறார்? என்பதை இயக்குநர் சுவையாக சொல்லியுள்ளார்.

மேற்கோள்கள்
-----------

1. ↑  "Bramman (2014)Tamil Movie Info Reviews". *One India*. 2013-11-18. 2014-01-15 அன்று பார்க்கப்பட்டது.
[*தொடர்பிழந்த இணைப்பு*]
**கனடிய கால்பந்து லீக்** (Canadian Football League) என்பது கனடா நாட்டின் ஒரு தொழில்முறை கால்பந்துக் கழகமாகும். இது 1958 ஜனவரி 19 ஆம் நாள் தொராண்டோவை மையமாக வைத்துத் தொடங்கப்பட்டது

சாம்பல் கோப்பை
--------------

சாம்பல் கோப்பை கனடிய கால்பந்து லீக் சாம்பியன்ஷிப் விளையாட்டு மற்றும் கனடிய கால்பந்து விளையாடுகின்ற வெற்றிகரமான அணிக்கு வழங்கப்பட்ட கோப்பையின் பெயராகும். இது CFL யின் கிழக்கு மற்றும் மேற்கு பிரதேச பிளேஃப்பின்களின் வெற்றியாளர்களிடையே போட்டியிடுவதோடு கனடிய தொலைக்காட்சியின் மிகப் பெரிய வருடாந்த விளையாட்டு நிகழ்வுகள் ஒன்றாகும். 1958 ஆம் ஆண்டில் தொழில்முறை சிஎஃப்எல் உருவாக்கியதில் இருந்து எட்மண்டன் எஸ்கிமோஸ் மிகவும் சாம்பல் கோப்பை வென்றுள்ளது. டொரொண்டோ ஆர்கானாட்ஸ் மிகவும் சாம்பல் கோப்பை (17) முதலிடம் பெற்றது. சமீபத்திய, 105 வது க்ரே கோப்பை, ஒன்டாரியோவின் ஒட்டாவா நகரில், நவம்பர் 26, 2017 அன்று, டொராண்டோ ஆர்கானாட்ஸ் கால்கரி ஸ்டாம்பெடர்ஸ் 27-24 என்ற கணக்கில் தோற்கடித்தார்.

அந்தக் கோப்பை 1909 ஆம் ஆண்டில் கனடாவின் கவர்னர் ஜெனரல் ஏர்ல் க்ரே என்பவரால் நியமிக்கப்பட்டது, இது நாட்டின் மூத்த அமெச்சூர் ஹாக்கி சாம்பியன்ஷிப்பை தானே நன்கொடையாக நம்பியிருந்தது. அந்த நோக்கத்திற்காக அலன் கோப்பை பின்னர் நன்கொடை அளித்தபின், கிரீஸ் அதற்கு பதிலாக "கனடிய டொமினியன் கால்பந்து சாம்பியன்ஷிப்" (தேசிய சாம்பியன்ஷிப்) கனடிய கால்பந்தாட்ட வீரராகப் பெற்றார். இந்த கோப்பையில் ஒரு வெள்ளி சால்ஸை ஒரு பெரிய தளத்திற்கு இணைக்கின்றது, அதில் அனைத்து வென்ற அணிகளின் பெயர்கள், வீரர்கள் மற்றும் நிர்வாகிகள் பொறிக்கப்பட்டுள்ளனர். சாம்பல் கோப்பை பல சந்தர்ப்பங்களில் உடைக்கப்பட்டு, இருமுறை திருடப்பட்டது, மீட்கும் பணியில் ஈடுபட்டிருந்தது. இது 1947 இல் ஏற்பட்ட தீவிபத்தில் எஞ்சியிருந்த பல கட்டிடங்களை அழித்தது.

சாம்பல் கோப்பை முதலில் டொராண்டோ பல்கலைக்கழக வார்சிட்டி ப்ளூஸ் பல்கலைக்கழகத்தால் வென்றது. 1916 முதல் 1918 வரை முதல் உலகப் போர் மற்றும் 1919 ஆம் ஆண்டுகளில் விதிகள் சர்ச்சை காரணமாக இடைநிறுத்தப்பட்டது.

மேற்கோள்கள்
-----------

1. ↑  "League & Club Milestones–Canadian Football History" (PDF). *2017 CFL Guide and Record Book*. CFL Enterprises LP. July 6, 2017. July 21, 2019 அன்று பார்க்கப்பட்டது.
2. ↑  "CFL: Canadian Football League". *CFHOF.ca*. July 21, 2019 அன்று பார்க்கப்பட்டது.
3. ↑  "Archived copy" (PDF). January 12, 2012 அன்று மூலம் (PDF) பரணிடப்பட்டது. January 11, 2012 அன்று பார்க்கப்பட்டது.CS1 maint: archived copy as title (link)
**கனடிய ஜனநாயக தமிழ்ப் பண்பாட்டு ஒன்றியம்** (Canadian Democratic Tamil Cultural Association ) என்பது விடுதலைப் புலிகளுக்கு சார்பான கனடிய தமிழர் அமைப்புகளுக்கு மாற்றாக 2008 ஆண்டில் அமைக்கப்பட்ட அமைப்பு ஆகும். இதன் தலைவராக Dr. சாம் ராசேந்திரன் செயற்படுகிறார். இன்னொமொரு முக்கிய செயற்பாட்டாளர் லெனின் பென்டிக் (Lenin Benedict) ஆவார். இலங்கை அரசு, சிங்கள மக்கள், புலி எதிர்ப்பு ஈழ இயக்கங்கள் என பல தரப்பட்ட அமைப்புகளுடன் இது தொடர்புகளை பேணி, புலிகளுக்கு எதிரான பரப்புரையையும் செயற்பாடுகளையும் முன்னெடுக்கிறது. சனவரி 2009 இல் புலிகளின் தோல்விகளுக்கு பின்பு கனடிய பொது ஊடகங்ளில் இலங்கை அரசுக்கு சார்பாக்க இவர்கள் பரப்புரையை மிகவும் ஆர்வத்துடனும் வெளிப்படையாகவும் மேற்கொள்கிறார்கள். இலங்கை அரசு மேற்கொண்டுவரும் தமிழர் இனவழிப்பு தொடர்பாக இவர்கள் எந்த நடவிடிக்கைகளையும் எடுக்கவில்லை என்பது குறிப்பிடத்தக்கது. ஒப்பீட்டளவில் கனேடியத் தமிழர் மத்தியில் இந்த அமைப்புக்கான ஆதரவு மிகச் சிறியதே.

இவற்றையும் பாக்க
----------------

* தேனீ வலைத்தளம்
* ஈழ இயக்கங்கள்

மேற்கோள்கள்
-----------

1. ↑  "The meeting was chaired by Dr. Sam Rajendran, the President of the Canadian Democratic Tamil Association (CDTA). In his opening address Dr. Rajendran emphasized that" பெப்ரவரி 3 , 2009 இல் அணுகப்பட்டது.www.srilankahcottawa.org
2. ↑  "Another cold winter day in Toronto, described sadly as the capital of Eelam by Lenin Benedict diehard member of the Democratic Tamil Cultural Association" Snow Tigers at the doorstep  பரணிடப்பட்டது 2009-02-06 at the வந்தவழி இயந்திரம்

வெளி இணைப்புகள்
---------------

* Canadian Democratic Tamil Cultural Association
* LTTE part of the problem: Swamy பரணிடப்பட்டது 2011-06-29 at the வந்தவழி இயந்திரம்
**தும்பல‍அள்ளி அணை** என்பது தமிழ்நாட்டின், தருமபுரி மாவட்டம், காரிமங்கலம் வட்டத்தில் அமைந்துள்ள ஒரு அணையாகும். இது பாலக்கோடு வட்டம் தும்பல‍ள்ளிக்கு 14.கி.மீ தென்கிழக்கே பூலம்பட்டி ஆற்றின் குறுக்கே கட்டப்பட்டுள்ளது. இந்த அணை 1983 இல் கட்டி முடிக்கப்பட்டது இதன் கொள்ளளவு 131 மில்லியன் கன அடிகள். நீர்பாசனம் பெறும் ஆயக்கட்டு பகுதி 883.82 எக்டேர் நிலமாகும். இதன் பரப்பளவு சுமார் 500 ஏக்கர் ஆகும். பஞ்சப்பள்ளி, ஜெர்த்தலாவ் போன்ற மலைகளில் இருந்து கனமழை காலங்களில் தும்பல அள்ளி அணை நீராதாரம் பெற்று வந்தது. பின்னர் நீராதாரம் வழங்கும் பகுதிகளில் தடுப்பணைகள் உருவாக்கப்பட்ட நிலையில் தும்பல அள்ளி அணைக்கு தண்ணீர் கிடைக்காமல் போய், ஏறக்குறைய 20 ஆண்டுகளாக அணையானது தொடர்ந்து வறண்ட நிலையிலேயே காணப்படுகிறது.

குறிப்புகள்
-----------

1. ↑  எஸ். ராஜா செல்வம் (10 சூன் 2019). "பருவமழையால் நடப்பு ஆண்டில் அணைகள் முழுமையாக நிரம்புமா? தரும்புரி மாவட்ட விவசாயிகள் எதிர்பார்ப்பு". *செயத்தி*. இந்து தமிழ். 12 சூன் 2019 அன்று பார்க்கப்பட்டது.
2. ↑
3. ↑  தகடூர் வரலாறும் பண்பாடும், இரா.இராமகிருட்டிணன்.பக் 482
4. ↑  "20 ஆண்டுகளாக வறண்டு கிடக்கும் தும்பலஅள்ளி அணை: எண்ணேகொல்புதூர் கால்வாய் திட்டத்திற்கு ஏங்கும் விவசாயிகள்". *செய்திக் கட்டுரை*. தி இந்து தமிழ். 1 ஏப்ரல் 2018. 1 ஏப்ரல் 2018 அன்று பார்க்கப்பட்டது.
**விண்வெளித் தொழிற்துறை** என்பது வானூர்தி, ஏவுகணை, செய்மதி, விண்கலம், விண் ஆய்வுகலம் (probes), விண் தொலைநோக்கி, விண்வெளி நிலையம் போன்றவற்றை வடிவமைத்தல், உற்பத்திசெய்தல், பரிசோதித்தல், ஏவுதல், பராமரித்தல் ஆகிய செயற்பாடுகளைக் கொண்ட தொழிற்துறை ஆகும்.

வரலாறு
------

இத் தொழிற்துறை 20 ம் நூற்றாண்டின் தொடக்கத்தில், குறிப்பாக ரைட் சகோதர்களின் வானூர்தி ஓட்டத்துடன் தொடங்கியது. 1920 களில் வான் போக்குவரத்துச் சேவை தொடங்கியது. அதனைத் தொடர்து வானூர்தி தொழிற்துறை அபார வளர்ச்சி கண்டது. 

1957 ம் ஆண்டு முதலாவது செய்மதி ஸ்புட்னிக் ஏவப்பட்டது. முதல் மனித விண்வெளிப்பயனம் வஸ்தோக் 1 திட்டம் மூலம் 1961 ம் ஆண்டு நிறைவேற்றப்பட்டது. முதல் மீள் பயன்பாடு விண்கலம் X-15 1963 ம் ஆண்டு ஏவப்பட்டது. முதல் முறையாக நிலாவில் மனிதர் 1969 ம் ஆண்டு சென்றுவந்தனர். சக்தி வாய்ந்த கபிள் விண்வெளித் தொலைநோக்கி 1990 ம் ஆண்டு விண்வெளிக்கு எடுத்துச் செல்லப்பட்டது. அனைத்துலக விண்வெளி நிலையத்துக்கான கட்டுமானப் பணிகள் 1998 ம் ஆண்டு தொடங்கியது. en:Dennis Tito என்ற அமெரிக்கரை உருசிய விண்கலம் ஒன்று முதல் விண்வெளிச் சுற்றுலாப் பயணியாக ஏப்ரல் 2001 ஏற்றிச் சென்றது. முதல் அரசு சாரா அமைப்பால் மீள் பயன்பாடு விண்கலம் 2004 ம் ஆண்டு Tier One அனுப்பப்பட்டு Ansari X Prize வென்றது.

அளவீடுகள்
---------

* உலக மொத்த உற்பத்தி:
* உலக மொத்த உற்பத்தி வீதம்:
* தொழிலாளர்கள்

முக்கிய நிறுவனங்கள்
-------------------

### அரசுகள்

* NASA - ஐக்கிய அமெரிகா
* ESA - ஐரோப்பா
* RSA - உருசியா
* CNSA - சீனா
* ISRO - இந்தியா
* ISA - இசுரேல்
* JAXA - நிப்பான்

### தனியார்

* Boeing
* Loakheed Martin
* Raytheon
* British Aeronautics
* Airbus
* Bombardier

வெளி இணைப்புகள்
---------------

* The History of the Aerospace Industry பரணிடப்பட்டது 2009-02-23 at the வந்தவழி இயந்திரம்
* Top 100 aerospace manufacturers: as good as it gets
*
**டாக்டர் டோன்சி மாதவ் அனந்த் பை** (**Dr. Tonse Madhav Ananth Pai)**(பிறப்பு 30 ஏப்ரல் 1898 - இறப்பு 29 மே 1979), என்பார் இந்திய மருத்துவர், கல்வியாளர், வங்கியாளர் மற்றும் புரவலர் ஆவார். இவர் இந்தியாவின் கர்நாடகத்தில் மணிப்பால் பல்கலைக்கழக நகரத்தினைக் கட்டியெழுப்பிய பெருமைக்குரியவர்.

இந்தியாவில் முதன்முதலில் தனியார், சுயநிதி மருத்துவக் கல்லூரியை முதலில் தொடங்கிவர் இவராவார். பாய் 1953 ஆம் ஆண்டில் மணிப்பாலின் கஸ்தூர்பா மருத்துவக் கல்லூரியையும், 1957 ஆம் ஆண்டில் மணிப்பால் தொழில்நுட்பக் கழகத்தையும் நிறுவினார். இதைத் தொடர்ந்து மங்களூர் கஸ்தூர்பா மருத்துவக் கல்லூரி, மணிப்பால் பல் அறிவியல் கல்லூரி, மணிப்பால் பாரா மருத்துவ அறிவியல் கல்லூரி மற்றும் மணிப்பால் பல்கலைக்கழக முன்பட்ட கல்லூரி உள்ளிட்ட பல கல்வி நிறுவனங்களை நிறுவினார். இவர், தனது சகோதரர் உபேந்திர பாயுடன் சேர்ந்து, சிண்டிகேட் வங்கியை முதலில் கர்நாடகாவின் உடுப்பியில் நிறுவினார். இதனுடைய தலைமையகம் இப்போது மணிப்பால் மற்றும் பெங்களூரில் உள்ளது. அதன் பிரபலமான பிக்மி வைப்புத் திட்டத்தினை பிரபலப்படுத்தியவர் இவராவார்.

விருதுகள்
---------

டாக்டர் டி.எம்.ஏ பைக்கு 1972ஆம் ஆண்டில் இந்திய அரசு பத்மஸ்ரீ பட்டம் வழங்கி கௌரவப்படுத்தியது.  இவருக்கு 973ஆம் ஆண்டில் கர்நாடக பல்கலைக்கழகமும் 1975ஆம் ஆண்டில் ஆந்திரப்பல்கலைக்கழமும் டி லிட். பட்டம் வழங்கியது.

அக்டோபர் 9, 1999 ஆண்டு இந்திய அரசு பை நினைவுகூரும் முகமாக அஞ்சல் முத்திரையை வெளியிட்டது. வாழ்நாளில் அதிக எண்ணிக்கையிலான கல்வி நிறுவனங்களை நிறுவிய நபராக ரிப்லீஸின் பிலைவ் இட் ஆர் நாட் அமைப்பு பையினை அங்கீகரித்துள்ளது.

மேற்கோள்கள்
-----------

1. ↑  "Padma Awards" (PDF). Ministry of Home Affairs, Government of India. 2015. 15 நவம்பர் 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.
2. ↑  "TAPMI". 2015-01-12 அன்று மூலம் பரணிடப்பட்டது. 2020-10-07 அன்று பார்க்கப்பட்டது.
மேற்கு சகாராவின் நிலப்படத்தில் மொரோக்கோ மற்றும் சகாராவிய அரபு சனநாயகக் குடியரசின் பகுதிகளும் கொடிகளும்
**மொரோக்கோவின் சுவர்** (*Moroccan Wall*) என்பது மேற்கு சகாராவினூடேயும் மொரோக்கோவின் தென்கிழக்கு பகுதியிலும் ஏறத்தாழ 2,700 கிமீ-நீளத்திற்கு உள்ள (பெரும்பாலும் மணலாலான) சுவர் (அல்லது "கரைத்தட்டு") ஆகும். இது மொரோக்கோ கட்டுப்பாட்டில் உள்ள பகுதிகளையும் (தென் மாநிலங்கள்) போலிசரியோ முன்னணி கட்டுப்பாட்டில் உள்ள பகுதிகளையும் (சகாராவிய அரபு சனநாயகக் குடியரசு) பிரிக்கிறது. 

*மேற்கு சகாராவில் பொது வாக்கெடுப்பிற்கான ஐக்கிய நாடுகளின் பணித்திட்டம்* (MINURSO) வெளியிட்ட நிலப்படங்களும் அகதிகளுக்கான ஐக்கிய நாடுகளின் ஆணையம் வெளியிட்டப் படங்களும் மூரித்தானியாவின் பன்னாட்டு எல்லைக்குள்ளும் இந்தச் சுவரின் பகுதி பல கிலோமீட்டர்களுக்கு ஊடுருவியிருப்பதைக் காட்டுகின்றன.

மேற்சான்றுகள்
-------------

1. ↑  "However, with the completion of the Moroccan separation wall in the 1980s,..." "separation+wall"&source=bl&ots=YiUO5Cpfxf&sig=I06JNC8TCsi5EzNdDKNccwD96mU&hl=iw&sa=X&ei=VZa1VNHA
2. ↑  "Deployment of MINURSO" (PDF). 2007-10-27 அன்று மூலம் (PDF) பரணிடப்பட்டது. 2015-10-12 அன்று பார்க்கப்பட்டது.
3. ↑  Western Sahara Atlas Map - June 2006
மொர்மனிய நூல்
**மொர்மனியம்** (*Mormonism*) என்பது *பின்னாள் புனிதர் இயக்க* மரபினை சேர்ந்த கிறித்தவ மறுசீரமைப்பு இயக்கமாகும். இதனை 1820 களில் இரண்டாம் யோசப்பு இசுமித்து நிறுவினார். 1830 களிலும் 1840 களிலும் இவ்வியக்கம் தன்னை சீர்திருத்தத் திருச்சபையிலிருந்து பிரித்துக்காட்டத்துவங்கியது. சிமித்தின் இறப்புக்குப் பின்பு பெருவாரியான மொர்மனியர்கள் பிற்கால பரிசுத்தவான்களின் இயேசு கிறித்து சபை (*The Church of Jesus Christ of Latter-day Saints*) என்னும் பெயரில் பிரிகாம் யங் (Brigham Young) என்பவரின் தலைமையின் கீழ் செயல்படத்துவங்கினர். இவர்கள் விவிலியத்தையும் தமது சமய நூற்களில் ஒன்றாகக் கருதுகின்றனர். *மோர்மொன் நூல்* இவர்களின் மற்றுமொரு மறைநூலாகும். இதனை ஜோசஃப் ஸ்மித் தனக்கு ஒரு தேவதை மூலம் கிடைத்த தங்கத் தகடுகளில் இருந்த மறைமொழிகளை மொழிபெயர்த்து உருவாக்கினார் என்பர். இவரை இச்சமயத்தினர் பழைய ஏற்பாட்டில் குறிப்பிட்டுள்ளவர்களைப் போன்ற ஒரு இறைவாக்கினர் எனவும் இரத்த சாட்சியாகவும் கருதுகின்றனர்.

மொர்மனியம் ஏனைய கிறித்தவ சமயப் பிரிவுகளின் அடிப்படை நம்பிக்கை முதலாக ஒத்த கருத்து கொண்டதாக இல்லை. பல வேறுபாடான சமயக் கொள்கைகள் மொர்மனியத்திடம் உண்டு.

மேற்கோள்கள்
-----------

1. ↑  Terms used in the LDS Restorationist movement பரணிடப்பட்டது 2017-11-14 at the வந்தவழி இயந்திரம் ReligiousTolerance.org
2. ↑  M. Russell Ballard (October 2011), *The Importance of a Name*
மெக்சிகோ 21 ஆம் நூற்றாண்டு தேசிய மருத்துவ மையம்
**21 ஆம் நூற்றாண்டு தேசிய மருத்துவ மையம்** (*XXI Century National Medical Center*) மெக்சிகோ நாட்டின் சுற்றுப்புறப் பகுதிகளில் ஒன்றான மருத்துவர்கள் காலனியில் அமைந்துள்ளது. ஒரு மருத்துவமனை வளாகமாக இது 1961 ஆம் ஆண்டு உருவாக்கப்பட்டது. மெக்சிகோ சமூக பாதுகாப்பு நிறுவனத்தால் மையம் நிர்வகிக்கப்படுகிறது. சுகாதார செயலகத்தால் நிர்வகிக்கப்படும் மெக்சிகோவின் பொது மருத்துவமனை மற்றும் ஃபெடரிகோ கோம்சு குழந்தைகள் மருத்துவமனை ஆகியவற்றை உள்ளடக்கிய சுகாதார கட்டிடங்களின் ஒரு பகுதியாக 21 ஆம் நூற்றாண்டு தேசிய மருத்துவ மையம் உள்ளது. இவை இரண்டும் மருத்துவ மையத்தை ஒட்டி அமைந்துள்ளன.

மேற்கோள்கள்
-----------

1. ↑  "Localización". *edumed.imss.gob.mx* (ஸ்பானிஷ்). 2022-08-08 அன்று பார்க்கப்பட்டது.
2. ↑  Santos, Solórzano; Keever, Villasis; Ángel, Miguel (1990-01-06). "Quincuagésimo aniversario del Centro Médico Nacional Siglo XXI, Instituto Mexicano del Seguro Social" (in es). *Boletín médico del Hospital Infantil de México* **69** (5): 326–328. பன்னாட்டுத் தர தொடர் எண்:1665-1146.. பார்த்த நாள்: 2022-08-08.
***2048*** என்பது புதிர் விளையாட்டு ஆகும். இது கணித அறிவை அடிப்படையாகக் கொண்டு விளையாடக் கூடியது. இதை ஒருவர் மட்டுமே விளையாட முடியும். இந்த விளையாட்டு இணையதளங்களிலும், கைபேசிகளிலும் கிடைக்கிறது.

விளையாடும் முறை
---------------

விளையாட்டின் இடையில் எடுக்கப்பட்ட படம்
முடிக்கப்பட்ட விளையாட்டு. 2048 என்ற எண் வவது மூலையில் இருப்பதைக் காண்க.
இந்த விளையாட்டில் 4×4 கட்டங்கள் இருக்கும். இவற்றில் ஏதாவது ஒரு கட்டத்தில் எண்ணால் எழுதப்பட்ட பெட்டி தோன்றும். பொதுவாக, இரண்டு, நான்கு ஆகிய எண்களை எழுதிய பெட்டிகள் தோன்றும். அந்த பெட்டியை அதே எண் கொண்ட பெட்டியுடன் இணைத்தால் அதன் இரு மடங்கான எண் கொண்ட பெட்டி கிடைக்கும். இவ்வாறு சேர்த்துக் கொண்டே 2048 என்ற எண்ணை அடைய வேண்டும். எடுத்துக்காட்டாக, நான்கு என்று எழுதப்பட்ட இரு பெட்டிகள் ஒன்றின்கீழ் ஒன்றாக இருந்தால், ஏதாவது ஒன்றை மற்றொன்றின் திசையில் நகர்த்த வேண்டும். அவை இணைந்தவுடன் இரு மடங்கு கொண்ட எண் தோன்றும். எந்த திசைகளுக்கு நகர வேண்டுமோ அதற்கு உரிய மேல், கீழ், இடது, வலது அம்புகுறியை அழுத்த வேண்டும். குறுக்குவாட்டில் பெட்டிகளை இணைக்க முடியாது. வெறுமையான கட்டத்திற்கு பெட்டிகளை நகரத்தலாம். ஒவ்வொரு பெட்டியாக நகர்த்த முடியாது. ஒரு திசைக்கான அம்புகுறியை அழுத்தினால், எல்லா பெட்டிகளும் அந்த திசையை நோக்கி நகரும். எல்லா கட்டங்களிலும் பெட்டிகள் இருந்து, அவற்றின் அருகில் அதே எண் கொண்ட பெட்டிகள் இல்லாவிடில் அவற்றை இணைக்க முடியாது. புதிய பெட்டி தோன்றுவதற்கான கட்டம் இல்லாததால் ஆட்டம் தோல்வியில் முடிவடையும். 2048 என்ற எண்ணை அடைந்தால் ஆட்டத்தில் வெற்றி பெற்றதாக கருதப்படும். அதைத் தாண்டியும் விளையாடலாம்.

பெரிய எண்களை கடைசி வரிசைக் கட்டங்களில் வைத்துக் கொண்டால் விளையாட்டில் எளிமையாக வெற்றியடையலாம்.
இந்த விளையாட்டில் அதிகபட்சமாக 131,072 என்ற எண் சேரும் வரையில் விளையாட முடியும். அதிகபட்சமாக 3,932,100 புள்ளிகளைப் பெற முடியும்.

சான்றுகள்
---------

1. ↑  Dickey, Megan Rose (March 23, 2014). "Puzzle Game 2048 Will Make You Forget Flappy Bird Ever Existed". *Business Insider*. March 27, 2014 அன்று பார்க்கப்பட்டது.
2. ↑  "Математика и игра 2048" (Russian). Habrahabr.ru. April 17, 2014. July 23, 2014 அன்று பார்க்கப்பட்டது. Unknown parameter `|trans_title=` ignored (உதவி)CS1 maint: Unrecognized language (link)

இணைப்புகள்
----------

* அதிகாரப்பூர்வ இணையதளம்
* *2048* மூல நிரல்
**2023 மொகதிசு விடுதி தாக்குதல்** (*2023 Mogadishu hotel attack*) சோமாலியா நாட்டின் மொகதிசு நகரத்தில் உள்ள ஓர் உணவு விடுதியின் மீது 2023 ஆம் ஆண்டு சூன் மாதம் 10 ஆம் தேதியன்று நிகழ்ந்த தாக்குதலைக் குறிக்கிறது. இத்தாக்குதலில் பொதுமக்கள் 9 பேரும் மூன்று படை வீரர்களும் கொல்லப்பட்டனர்.  இந்நிகழ்வின் போது இலிதோ கடற்கரையில் உள்ள பியர்ல் உணவு விடுதி அல்-சபாப் தீவிரவாதிகளால் தாக்கப்பட்டது.

பின்னணி
-------

இசுலாமிய ஜிகாதிசுட்டு குழுவான அல்-சபாப் 2006 ஆம் ஆண்டில் ஒரு கிளர்ச்சியைத் தொடங்கியது. சோமாலிய அரசாங்கத்தை தூக்கியெறிந்து விட்டு கடுமையான சரியா சட்டத்தை இவ்வமைப்பு திணிக்க முயன்றது. சோமாலியாவின் தலைநகர் மொகதிசுவில் விடுதிகள், உணவகங்கள், இராணுவ மற்றும் அரசியல் இலக்குகள் உள்ளிட்ட பொதுமக்களின் கட்டடங்களை குறிவைத்து இந்த இசுலாமிய குழு பல தாக்குதல்களை நடத்தியது.

தாக்குதல்
---------

9-10 ஜூன் 2023 ஆம் ஆண்டு சூன் மாதம் 10 ஆம் தேதி இரவு, அல்-சபாப் குழுவினர் மொகதிசு நகரத்தின் இலிதோ கடற்கரையில் உள்ள ஒரு விடுதியைத் தாக்கியது. நகரின் இலிதோ கடற்கரையில் உள்ள பிரபலமான உயர்மட்ட பியர்ல் கடற்கரை விடுதியின் உணவகத்தின் மீது ஏழு துப்பாக்கி ஏந்திய நபர்கள் வெடிகுண்டு வெடித்து தாக்குதல் நடத்தினர்.  அவர்கள் குறைந்தது ஆறு பொதுமக்களையும் மூன்று பாதுகாப்புப் படையினரையும் கொன்றனர்.  தாக்குதல் நடத்திய அனைவரும் பாதுகாப்புப் படையினரால் கொல்லப்பட்டனர்.

மேற்கோள்கள்
-----------

1. ↑  "Nine killed, 10 wounded in Somalia hotel siege: Police". *Al Arabiya English* (ஆங்கிலம்). 2023-06-10. 2023-06-10 அன்று பார்க்கப்பட்டது.
2. ↑  "Pearl Beach hotel: Islamists kill nine in Somalia attack" (in en-GB). *BBC News*. 2023-06-10. .
3. 1 2 3 4  "Several killed in hotel siege in Somalia's Mogadishu". *Al Jazeera*. 9 June 2023.
**20கள்** (*20s*) என்பது பொதுவாக முதலாம் ஆயிரவாண்டினதும் முதலாம் நூற்றாண்டினதும் **மூன்றாம் பத்தாண்டைக்** குறிக்கும்.

இக்கட்டுரை **கிபி 20–29** காலப்பகுதியைப் பற்றியது, அனோ டொமினி காலத்தின் 20 முதல் 29 ஆண்டுகளைப் பற்றியது.

நிகழ்வுகள்
----------

### 

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])

குறிப்பிடத்தக்க நபர்கள்
-----------------------

* திபேரியசு, உரோமைப் பேரரசர் (14–37)

பிறப்புகள்
----------

*

இறப்புகள்
---------

*

மேற்கோள்கள்
-----------

1. ↑  John H. Tanton, 1994, "End of the Migration Epoch? Time For a New Paradigm", The Social Contract, Vol. 4 (no 3), pp. 162–173.
2. ↑  Haub (1995): "By 1 A.D. the world may have held about 300 million people. One estimate of the population of the Roman Empire, from Spain to Asia Minor, in 14 A.D. is 45 million. However, other historians set the figure twice as high, suggesting how imprecise population estimates of early historical periods can be."
3. ↑  Manning, Scott (2008-01-12). "Year-by-Year World Population Estimates: 10,000 B.C. to 2007 A.D." *Historian on the Warpath* (ஆங்கிலம்). 2023-03-05 அன்று பார்க்கப்பட்டது.
ஒரு அடியில் ஈற்றில் அமையும் சீர், அசை அல்லது எழுத்து, அடுத்துவரும் அடியின் தொடக்கமாக அமைவது **அந்தாதித் தொடை** எனப்படும். அடுத்தடுத்த செய்யுள்களில் இத் தொடர்பு இடம்பெறின் அதுவும் அந்தாதித் தொடையே. அதாவது ஒரு செய்யுளின் இறுதிச் சீர், அசை அல்லது எழுத்தை அடுத்துவரும் செய்யுளின் முதலில் வரும் வகையில் அமையின் அதுவும் அந்தாதித் தொடை எனப்படும்.

  

ஒரு அடியின் ஈற்றிலும் அடுத்ததின் முதலிலும் எழுத்து மட்டும் ஒன்றாய் வருவது எழுத்தந்தாதி எனலாம். இவ்வாறே, அசை, சீர், அடி என்பவை ஒன்றாக இருப்பது முறையே *அசையந்தாதி*, *சீரந்தாதி*, *அடியந்தாதி* எனப்படலாம்.

எடுத்துக்காட்டுகள்
------------------

வேங்கையஞ் சார லோங்கிய மாதவி
விரிமலர்ப் பொதும்பர் நெல்லியன் முகமதி
திருந்திய சிந்தையைத் திறைகொண் டனவே 

  

மேல் உள்ள பாடலில் எழுத்தந்தாதித் தொடை அமைந்துள்ளதைக் காணலாம். முதலடியின் இறுதியெழுத்தான "வி" இரண்டாம் அடியின் முதலில் வருவதும், இரண்டாம் அடியின் இறுதி எழுத்து மூன்றாம் அடியின் முதலில் வருவதும், மூன்றாம் அடியின் இறுதி எழுத்து மீண்டும் முதலடியின் முதலில் வருவதும் காண்க. 

  

அந்தாதித் தொடைக்கு எடுத்துக்காட்டாக, இளம்பூரணர் பின்வரும் பாடலைக் கொடுத்துள்ளார். 

  

உலகுடன் விளங்கும் ஒளிதிகழ் அவிர்மதி
மதிநலன் அழிக்கும் வளங்கெழு முக்குடை
முக்குடை நீழல் பொற்புடை ஆசனம்
ஆசனத் திருந்த திருந்தொளி அறிவன்
ஆசனத் திருந்த திருந்தொளி அறிவனை
அறிவுசேர் உள்ளமோ டருந்தவம் புரிந்து
துன்னிய மாந்தர் அஃதென்ப
பன்னருஞ் சிறப்பின் விண்மிசை உலகே

  

மேலேயுள்ள பாடலில் பல வகையான அந்தாதித் தொடைகள் பின்வருமாறு வந்துள்ளன. 

  

முதலாம் இரண்டாம் அடிகள் - அசையந்தாதி
இரண்டாம் மூன்றாம் அடிகள் - சீரந்தாதி
மூன்றாம் நான்காம் அடிகள் - சீரந்தாதி
நான்காம் ஐந்தாம் அடிகள் - அடியந்தாதி
ஐந்தாம் ஆறாம் அடிகள் - சீரந்தாதி
ஆறாம் ஏழாம் அடிகள் - எழுத்தந்தாதி
ஏழாம் எட்டாம் அடிகள் - எழுத்தந்தாதி
எட்டாம் முதலாம் அடிகள் - சீரந்தாதி

அந்தாதி நூல்கள்
---------------

தமிழில் பல அந்தாதி நூல்கள் காலத்துக்குக் காலம் ஆக்கப்பட்டு வந்துள்ளன. இவற்றில் அடுத்தடுத்து வரும் செய்யுள்களின் ஈற்றடி முதலடிகளுக்கு இடையில் மட்டும் அந்தாதிகள் அமைகின்றன. கீழே தரப்பட்டுள்ளவை முக்கியமான சில அந்தாதி நூல்களாம்.

அபிராமியந்தாதி - அபிராமி பட்டர்
திருவரங்கத்தந்தாதி - பிள்ளைப் பெருமாள் ஐயங்கார்
திருவேங்கடத்தந்தாதி - பிள்ளைப் பெருமாள் ஐயங்கார்
திருவந்தாதி - பொய்கையாழ்வார்
ஸ்ரீராமானுஜ நூற்றந்தாதி - திருவரங்கத்து அமுதனார்

மேலும் பார்க்க
--------------

* அபிராமி அந்தாதி
* அழகரந்தாதி

குறிப்புகள்
-----------

1. ↑  இராஜகோபாலாச்சாரியார், கே. 1998, பக் 125.
2. ↑  தொல்காப்பியம் இளம்பூரணர் உரை. 2006, பக் 437.

உசாத்துணைகள்
------------

* இராஜகோபாலாச்சாரியார், கே. யாப்பியல், ஸ்டார் பிரசுரம், சென்னை, 1998,
* கௌமாரீஸ்வரி (பதிப்பாசிரியர்), தொல்காப்பியம் பொருளதிகாரம் - இளம்பூரணனார் உரை, சாரதா பதிப்பகம், சென்னை, இரண்டாம் பதிப்பு, 2006 (முதற்பதிப்பு 2005)
**கோவிந்தராயன்-I** என்பவர் கொங்கு தேச ராஜாக்கள் என்னும் புராண நூலில் கூறப்படும் ரெட்டி வம்சத்தின் ஐந்தாம் அரசராவார்.

ஸ்கந்தபுரம்
-----------

கதையின்படி இவரும் தன் தந்தையைப் போல் கொங்கு தேசத்தை ஆரம்பத்தில் ஆண்டதாகக் கூறியிருக்கும் ரெட்டி வம்ச அரசர்கள் ஸ்கந்தபுரத்தை தலைநகராகக் கொண்டு ஆட்சி செய்ததைப் போல இவரும் ஸ்கந்தபுரத்தை தலைநகராகக் கொண்டு நீதி நெறி தவறாது ஆட்சி செய்தார் எனவும், தந்தையைப் போலல்லாமல் பகை அரசர்களை வென்று அவர்களிடமிருந்து கப்பம் பெற்று ஆட்சி செய்தார் என அறியமுடிகிறது.

நிலக்கொடை
---------

இராமச்சந்திரன் செட்டியாரின் கருத்துப்படி இவர் சாலிவாகன வருடம் 4 சுபானு, வைகாசி, பௌர்ணமியில் **அரிஷ்டணன்** என்ற ஜைன மத அர்ச்சகருக்கு நிலக்கொடை வயங்கியதாகவும், இந்த நிலங்கள் தற்கால மைசூருக்கு அருகில் அல்லது கொள்ளேகாலம் வட்டத்தில் குலசதம், பொம்மகொம்மன் போன்ற ஊர்களாக இருக்கலாம் எனவும், கண்டகம் என்பது அன்றைய தானிய அளவை குறிக்கும் "சொல்" எனவும், அறியமுடிகிறது. இக்காலத்தில் **பிரஞாபனாசாரி**, **பஞ்சநந்தி**, **சொக்கப்பன்**, **ஜெயதேவன்** முதலான ஜைனர்கள் இருந்தனர் எனகிறது கொங்கு தேச ராஜாக்கள் கையேட்டுப் பிரதி.

சான்றாவணம்
----------

1. ↑  கொங்கு தேச ராஜாக்கள்- கையேட்டுப் பிரதி -ஆவணக் காப்பகம்-சென்னை-5-
2. 1 2  கொங்கு நாட்டு வரலாறு- (பக்கம்-94)-ஆசிரியர்- கோ. ம. இராமச்சந்திரன் செட்டியார்-பேரூர்ப் புலவர் பேரவை-கோயமுத்தூர்-முதற்பதிப்பு-2004-

ஆதாரங்கள்
---------

* *Kongudesarajakkal* , Government manuscript Library, Chennai
**லயன் காமிக்ஸ்** பிரகாஷ் பதிப்பகத்தாரால் பதிப்பித்து தமிழில் வெளிவரும் ஒரு சித்திரகதை இதழ். முத்து காமிக்ஸ், திகில் காமிக்ஸ், மினி லயன் காமிக்ஸ், ஜூனியர் லயன் ஆகியவை தொடர்புடைய சித்திரகதை இதழ்கள் எனக் கூறப்படக் காரணம் அனைத்துப் புத்தகங்களையும் பிரகாஷ் பதிப்பகத்தாரே பதிப்பித்து வெளியிடுகின்றனர்.

வரலாறு
------

விற்பனைக்காக வைக்கப்பட்டிருக்கும் லயன் காமிக்ஸ்
முத்து காமிக்ஸ் முதலில் 1971-ஆம் ஆண்டு வெளியிடப்பட்டது. முத்து காமிக்சை வெளியிட்ட சௌந்தரபாண்டியனின் மகனான விஜயன் லயன் காமிக்ஸ் சித்திரகதைகளை 1984 ல் வெளியிட்டார். முத்து காமிக்ஸ் ன் முதலாவது புத்தகம் இரும்புக்கை மாயாவியை மையமாக கொண்டிருந்ததுடன் 128 பக்கங்களையும் இந்திய ரூபா 0.90 ற்கும் விற்கப்பட்டது. லயன் காமிக்ஸ் ன் முதல் இதழ் மாடஸ்டி பிளைசி கதாநயகியை கொண்டு கத்தி முனையில் மாடஸ்டி பிளைசி எனும் தலைப்பில் இரண்டு ரூபாய் விலையில் வந்தது. 

லயன் காமிக்சின் பிரதம ஆசிரியராக விஜயன் தனது 17வது வயதில் பொறுப்பேற்றுக்கொண்டார். 

1984 காலப்பகுதியில் லயன் காமிக்ஸூக்கு போட்டியாக ராணி காமிக்ஸ் சந்தையில் அறிமுகம் ஆகியது. இந்த ராணி காமிக்ஸை தினத்தந்தி நிறுவனத்தார் பதிப்பித்தனர். ஆயினும் 2005ஆம் ஆண்டளவில் நலிவடைந்து ராணி காமிக்ஸ் வெளியீடு நிறுத்தப்பட்டது. எனினும் லயன் காமிக்ஸ் இற்றை வரைக்கும் தொடர்ந்தும் பதிப்பிக்கப்பட்டு வருகின்றது.

2008 அளவில் லயன் நிறுவனம் தமது இணைய வலைத்தளத்தை கைவிட்டனர். இணையத்தில் தமது பிரசன்னத்தை காட்டுவதில் பதிப்பகத்தார் அவ்வளவாக முனைப்புக் காட்டவில்லை. இணையத்தளம் கைவிடப்பட்டபோதும் தொடர்ந்தும் லயன் புத்தகங்கள் கால இடைவெளிகளுடன் வெளிவந்தது. பின்பு 2011ஆம் ஆண்டு முதல் உயர் தர காகிதத்தில் பெரிய அளவு புத்தகமாக வெளியிட்டு வருகின்றனர். இதனால் படக்கதைகளுக்கு தமிழில் வரவேற்பு அதிகரித்துள்ளது.

கதைத் தேர்வு
------------

பெரும்பாலான இதழ்கள் அமெரிக்க, ஐரோப்பிய வரைகதைளில் இருந்து மொழிபெயர்க்கப்பட்டவை. இரும்புக்கை மாயாவி, மாயாவி, ஆர்ச்சி போன்ற பாத்திரங்கள் புகழ்பெற்றவை. 1970 களிலும் 80களிலும் 90 களின் தொடக்கத்திலும் தமிழ் வரைகதை வாசிப்பு உயர்ந்து இருந்தது. பின்னர் தொலைக்காட்சி, கேபிள் தொலைக்காட்சி போன்றவற்றின் வருகையால் இது நலிந்தது. ஏனைய தமிழ் வரைகதைகள் பதிப்பிப்போர் நிறுத்திவிட்டாலும் லயன் காமிக்ஸ் நிறுவனத்தினர் தொடர்ந்தும் தமது புத்தகங்களைப் பதிப்பித்து வருகின்றனர். ஆயினும் புத்தகங்கள் முறையாக வருவது கிடையாது.

இதேவேளை லயன் நிறுவனத்தினர் பிரபலமான XIII கதையின் 18 பாகங்களையும் ஒன்றாகத் தொகுத்து சேகரிப்போருக்கான வெளியீடு ஒன்றை வெளியிடவுள்ளது. சுமார் 800 பக்கங்களுடன் விலை இந்திய ரூபாய் 200 என நிர்ணயம் செய்யப்பட்டுள்ளது. இந்த புத்தகம் 2009 இல் வெளியிட இருந்தாலும் கால தாமதமாகி 2010 செப்டம்பர் மாதம் வெளியிடப்பட்டது. அதே கதை வண்ணத்தில் தரமான காகிதத்தில் 2019 ல் 2650 ரூபாய் விலையில் மறுவெளியீடாக முன்பதிவு தொடங்கி குறிப்பிட்ட எண்ணிக்கையில் வெளியிட்டனர்.
இந்த கோயில் தமிழ்நாட்டில் தஞ்சை மாவட்டத்திலுள்ள கும்பகோணத்தில் நகரின் மையத்தில் உச்சிப்பிள்ளையார் கோயிலுக்கு அருகில் அமைந்துள்ளது. தமிழகத்தில் பிரம்மன் கோயில் உள்ள ஒரே இடம். இக்கோயில் வேத நாராயணன் கோயில், பிர்மன் கோயில், பிரம்மன் கோயில் என வழங்கப்படுகிறது. நவராத்திரி திருவிழா சிறப்பாக கொண்டாடப்படுகிறது.

தல வரலாறு
---------

படைக்கும் கடவுளான பிரமனுக்கு தனிக்கோவில் உலகில் இரண்டு இடங்களில் மட்டுமே உள்ளது. ஒன்று கும்பகோணம், இரண்டாவது ராஜஸ்தான் மாநிலத்தில் உள்ள புஷ்கர். மகாபிரளயத்தில் கும்பகோணத்தில் மிதந்து வந்த கும்பத்தை உடைத்து பூசித்து ஈசனுக்கு முதல் விழா எடுத்தவர் பிரம்மன். இவர் மகாவிஷ்ணுவின் தொப்புள் கொடியில் இருந்து உதித்தவர். உலகில் உள்ள அனைத்தையும் படைக்கும் கடவுளான பிரம்மனுக்கு உலக உயிர்கள் எல்லாம் உருவானதற்கு தாம் தான் காரணம் என்ற கர்வம் வந்தது. பிரம்மனின் கர்வம் கண்டு கோபம் கொண்ட மகாவிஷ்ணு பிரம்மனை அழைத்து படைக்கும் தன்மையை நீ இழப்பாய் என சாபம் கொடுத்தார். தவறை உணர்ந்த பிரமதேவர் கும்பகோணம் வந்து தவம் மேற்கொண்டு அஸ்வமேத யாகம் செய்தார். மகிழ்ந்த மகாவிஷ்ணு நான்கு வேதங்களின் உட்பொருளையும் மகிமையும் பிரம்மனுக்கு விளக்கி சாபவிமோசனம் கொடுத்து இங்கேயே கோவில் கொள்ளுமாறு அருளினார். அவ்வாறே தன் தேவியறோடும் பிரம்மனின் வேண்டுகோளுக்கு இணங்கி மகாவிஷ்ணு வேத நாராயணபெருமாள் என்ற திருநாமத்துடன் கோவில் கொண்ட இடமே இந்த பிரம்மன் கோவில்.

மேற்கோள்கள்
-----------
**பிரம்ம கமலம்** அல்லது **நிஷகாந்தி** (*Epiphyllum oxypetalum*) என்பது வருடத்திற்கு ஒரு முறை மட்டுமே இரவில் மலரக்கூடிய அபூர்வ வகை மலர் பூக்க்க்கூடிய தாவரமாகும். இது கள்ளி இனத்தைச் சேர்ந்த செடியாகும். இதன் வெண்ணிறம் கொண்ட மலரானது, மூன்றுவிதமான இதழ்களைக் கொண்டு அழகாக இருக்கும். இந்த மலரானது பொதுவாக சூலை மாதத்தில் இரவில் மலர்ந்து சில மனிநேரங்களில் குவிந்துவிடும்.

இத்தாவரம் தென் அமெரிக்காவின், மெக்சிக்கோ காடுகளைக் பிறப்பிடமாக கொண்டது. அங்கிருந்து இது உலகமெங்கும் பரவியுள்ளது. இது பரவிய இடங்களில் இதைச்சுற்றி உள்ளூர் தொன்மங்களும் முளைத்துள்ளன. இலங்கையில் இது சொர்க்கத்தின் பூ என்று அறியப்படுகிறது. புத்தருக்கு அஞ்சலி செலுத்த விண்ணுலகினர் மண்ணுலகில் பூவாக வருவதாக அவர்கள் கருதுகின்றனர். ஐரோப்பாவிலும், ஐக்கிய அமெரிக்காவிலும் பெத்லகேமின் நட்சத்திரம் என்று இது அறியப்படுகிறது. ஏசு பிறந்தபோது அவரைக் காண வந்த மூன்று அரசர்களுக்கு வழிகாட்டிய நட்சத்திரங்களின் குறியீடாக இதை அவர்கள் பார்க்கின்றனர்.

இது தமிழ்நாட்டிலும் பரவலாக வளர்கிறது. இது கள்ளி இனத்தைச் சேர்ந்ததால் இதன் தண்டை வெட்டி வைத்தாலே இது வளரக்கூடிய தன்மை கொண்ட செடி ஆகும்.

மேற்கோள்கள்
-----------

1. ↑  "ஆண்டுக்கு ஒரு முறை மலரும் பிரம்ம கமலம்".
2. ↑  நட்டநடு நிசியில் தெரியும் நட்சத்திரங்களடீ!, கட்டுரை, சு. தியடோர் பாஸ்கரன், இந்து தமிழ், 2019 ஆகத்து 10
3. ↑  "பிரம்மக் கமலம் என்று ஒரு பூ உண்டா, டிங்கு?". *கேள்வி பதில்*. இந்து தமிழ். 12 ஆகத்து 2018. 14 செப்டம்பர் 2018 அன்று பார்க்கப்பட்டது.
**மொற் பர்த்** என்பது தமிழ்நாடு, நீலகிரி மாவட்டத்தில் வாழும் தோடர் எனும் பழங்குடி மக்களால் கொண்டாடப்படும் ஒரு விழாவாகும். இம்மக்களின் வாழ்விடங்கள் "மந்து" எனப்படுகின்றன.

இவர்கள் தங்கள் சொத்தாகக் கருதுவது எருமைகளையே. சைவர்களான இவர்கள் பால் பொருட்களையே உணவாகக் கொண்டவர்கள். அன்றாட வாழ்வில் எருமைக்கு முக்கிய இடம் கொடுக்கின்றனர். தங்கள் வாழ்வு செழிக்கவும் எருமைகளின் நலம் வேண்டியும் கொண்டாடப்படும் விழாவே மொற் பர்த் விழாவாகும். இவ்விழா மார்கழி மாதத்தில் நடைபெறும். தலைக்குந்தாவிற்கு அருகில் அமைந்துள்ள முத்தநாடு மந்துவில், எல்லோரும் கூம்புக் கோவிலில் கூடிக் கொண்டாடுகின்றனர். கூம்புக் கோவில் **மூன்போ** எனப்படுகிறது. *ஓடையாள்போ* என்பது மற்றொரு கோவிலாகும். கோவிலுக்குள் செல்ல ஆண்கள் மட்டுமே அனுமதிக்கப்படுகின்றனர். ஆண்கள் பாரம்பரிய உடையணிந்து சென்று மண்டியிட்டு வணங்குவர்.

விழா முடியுமுன் ஆண்களும் பெண்களும் கொண்டாடத்தில் பங்கு கொள்கின்றனர். பாரம்பரிய பாடல்களைப் பாடி அனைவரும் நடனமாடுவர். பின்பு பால், தயிர், நெய், இனிப்பு வழங்கி மகிழ்வர். இளையவர்கள் பெரியவர்களின் ஆசியினைப் பெறுவர்.

மேற்கோள்கள்
-----------

1. 1 2 3 4 5  "எருமைகள் விருத்தி அடைய வேண்டி﻿ தோடர்கள் கொண்டாடும் 'மொற் பர்த்'பண்டிகை". தி இந்து. 20 டிசம்பர் 2015. 21 திசம்பர் 2015 அன்று பார்க்கப்பட்டது.
2. ↑  "தோடரின மக்களின் பாரம்பரிய மொற்பர்த் பண்டிகை!". தினமலர். 3 அக்டோபர் 2013. 21 திசம்பர் 2015 அன்று பார்க்கப்பட்டது.
**மொரோனா** நதி மாரனோன் நதியின் துணை ஆறு ஆகும். இந்த நதி பாஸ்டாசா நதிக்கு மேற்குப் புறத்தில் மிக அருகாமையில் இணையாகப் பாய்கிறது. போங்கோ டீ மான்செரிச்சை அடைவதற்கு முன்னதாக அமேசானின் வடக்குப் புறத்தில் இதன் இறுதி நீரோட்டமானது இணைகிறது. 

இது ஈக்வடார் ஆண்டிஸின் சரிவுகளில் இருந்து சங்கேயின் பிரம்மாண்டமான எரிமலையின் தெற்கே இறங்கும் ஏராளமான நீர்-பிடிப்புகளிலிருந்து உருவாகிறது; ஆனால், அது விரைவில் சமவெளிப் பகுதியை அடைகிறது, அது அதன் குசுலிமா கிளையைப் பெறும் இடத்திலிருந்து தொடங்குகிறது. மோரோனா அதன் தோற்றுவாயிலிருந்து சுமார் 300 மைல் தூரத்திற்கு சிறிய கைப்படகு செல்லக்கூடியதாகவம், ஆனால் அது மிகவும் ஆபத்தானதாகவும் உள்ளது. இதன் பாதை கரடு முரடானதாகவும், பல மேலேற்றங்களையும், திடீர் இறக்கங்களையும் கொண்டவையாக இருக்கின்றது. இந்த துணை நதியின் பாதையானது பல புதிய நிலப்பகுதிகளின் கண்டுபிடிப்பிற்கு வாய்ப்புள்ளதாகவும் அமைந்துள்ளது. ஈக்வார் மற்றம் அமேசான் நதிக்கு இடைப்பட்ட ஆண்டியன் மேட்டுநிலத்தில் வணிக வழிப்பாதையாக மாற்றப்படக்கூடிய நம்பிக்கையையும் கொண்டுள்ளது.

குறிப்புகள்
-----------

1. ↑  Ziesler, R.; Ardizzone, G.D. (1979). "Amazon River System". *The Inland waters of Latin America*. Food and Agriculture Organization of the United Nations. பன்னாட்டுத் தரப்புத்தக எண்:92-5-000780-9. Archived from the original on 8 November 2014. .
|  |
| --- |
| இக்கட்டுரை பின்வரும் தலைப்பிலான தொடர்களில் ஒன்று: 
**நூல் வடிவமைப்பு** |
| * பொதுவான பக்க அமைவு மற்றும் அச்சுக்கோர்வைத் தெரிவுகள்
* முன் அட்டை, பின் அட்டை
* அந்தலைத்தாள்கள்
* முன் பகுதி
	+ குறைத் தலைப்பு
	+ முன்படப்பக்கம்
	+ தலைப்புப் பக்கம்
	+ பதிப்பு அறிவித்தல்
	+ காணிக்கை
	+ உள்ளடக்க அட்டவணை
	+ படிமங்கள் பட்டியல்
	+ அட்டவணைகள் பட்டியல்
	+ அணிந்துரை
	+ முன்னுரை
	+ நன்றியுரை
	+ அறிமுகம்
	+ நூன்முகம்
* உடல் பகுதி:
	+ அத்தியாயம்
	+ பிரிவுகள்
* பின் பகுதி
	+ பின்னுரை
	+ முடிவுரை
	+ பிற்குறிப்பு
	+ பின்னிணைப்புக்கள்
	+ சொல் விளக்கம்
	+ நூற்பட்டியல்
	+ சுட்டி
	+ பிழை திருத்தம்
	+ முடிப்பு
 |

நூலொன்றின் முன்புற அந்தலைத்தாள்.
**அந்தலைத்தாள்** என்பது ஒரு நூலின், முன்புறத்திலும், பின்புறத்திலும் காணப்படும் இரண்டு பக்கங்களைக் குறிக்கும். இவை நூலை விரித்த அளவிலான தாள்கள் ஆகும். இது இரண்டாக மடிக்கப்பட்டிருக்கும். முன்புற அந்தலைத்தாளில் இரண்டாக மடித்த ஒருபகுதி முன் அட்டையின் உட்புறத்தில் முழுமையாக ஒட்டப்பட்டிருக்கும். அடுத்த பகுதியின் மடிப்பை அண்டிய ஓரம் தலைப்புப் பக்கத்தின், அல்லது குறைத் தலைப்புப் பக்கம் இருப்பின் அதன் கட்டிய ஓரத்துடன் இறுக்கமாக ஒட்டப்பட்டிருக்கும். இது போன்றே பின்புற அந்தலைத் தாளின் ஒருபகுதி பின் அட்டையுடனும், மற்றப் பகுதியின் மடிப்பை அண்டிய ஓரம் நூலின் கடைசிப் பக்கத்தின் கட்டிய ஓரத்துடனும் ஒட்டப்பட்டிருக்கும். உண்மையில் இந்த அந்தலைத் தாள்கள் நூலையும் அதன் அட்டையையும் ஒன்றாக இணைத்து வைத்திருக்கின்றன.

இவற்றின் மேற்படி செயற்பாடு காரணமாக இத் தாள்கள் நூலின் ஏனைய பக்கங்களை விடத் தடிப்பாக இருப்பதுண்டு. பெரும்பாலும் இவை வெறுமையாகவே இருக்கும். சில வேளைகளில் இத்தாள்கள் கறுப்பு, மற்றும் பிற நிறங்களிலும் இருப்பதுண்டு. நூற்பதிப்பின் செலவைக் குறைக்க விரும்பும் பதிப்பகங்கள் சில இத் தாளின் முதற் பக்கத்திலேயே குறைத் தலைப்பை அச்சிடுவதும் உண்டு.

இவற்றையும் பார்க்கவும்
----------------------

* நூல் வடிவமைப்பு
* புத்தகம் கட்டுதல்

மேற்கோள்கள்
-----------

1. ↑  Franklin H. Silverman, *Self-Publishing Textbooks and Instructional Materials*, Ch. 9, Atlantic Path Publishing, 2004.
2. ↑  Hensleigh Wedgwood (1855). "On False Etymologies". *Transactions of the Philological Society* (6): 68–69. .
3. ↑  Since 1619. Cf. Cortelazzo, Manlio; Zolli, Paolo (1980) (in it). *Dizionario etimologico della lingua italiana*. **II**. Bologna: Zanichelli. பக். 461.
அந்தாட்டிக்காவின் வரலாறு (தமிழக வழக்கு: **அண்டார்டிக்காவின் வரலாறு**) என்பது புவியின் தொலைதூர தென்பகுதியில் இருப்பதாக நம்பப்பட்ட தெரா ஆத்திரேலியசு என்ற ஒரு பெரிய கண்டத்தை பற்றிய ஆரம்பகால மேற்கத்திய  கோட்பாடுகளிலிருந்து உருவாகிறது. அந்தாட்டிக்கா என்ற சொல் ஆர்க்டிக் வட்டத்திற்கு எதிரானது என்பதை உணர்த்துகிறது. இச்சொல் கி. பி. இரண்டாம் நூற்றாண்டில் டைரின் மரினசால் உருவாக்கப்பட்டது.

நன்னம்பிக்கை முனை மற்றும் ஹார்ன் முனை ஆகியவற்றை 15 மற்றும் 16 ஆம் நூற்றாண்டுகளில் சுற்றிக் கடந்த நிகழ்வுகள் தெரா ஆத்திரேலியசு இன்கோகினிடோ ("தெரியாத தெற்கு நிலம்"), ஒருவேளை இருக்குமாயின், அது கண்டமாகத்தான் இருக்கும் என நிரூபித்தன. 1773ம் ஆண்டு ஜேம்ஸ் குக் மற்றும் அவரது குழு அந்தாட்டிக்க வட்டத்துக்குள் முதன்முறையாக சென்றனர். அவர்கள் அருகில் இருந்த தீவுகளை கண்டறிந்த போதும் அந்தாட்டிக்காவைக் காணவில்லை. அவர்கள் அந்தாட்டிக்கா கண்டத்திலிருந்து 240 கிலோ மீட்டர் தொலைவு வரை சென்று இருக்கலாம் என்று நம்பப்படுகிறது.

27 ஜனவரி 1820 ஆம் ஆண்டு பேபியன் கோட்லியேப் வான் பெல்லிங்சவுசென் மற்றும் மிக்கைல் லசரேவ் ஆகியோர் தலைமையிலான உருசிய பயணக் குழு இளவரசி மார்த்தா கடற்கரையில் ஒரு பனிக்கட்டிப் பகுதியை கண்டது. இவ்விடமே பிற்காலத்தில் பிம்புல் பனிக்கட்டி பகுதி என்று அழைக்கப்பட்டது. பெல்லிங்சவுசென் மற்றும் லசரேவ் ஆகிய இருவரும் அந்தாட்டிக்கா கண்டத்தின் நிலப்பகுதியை அதிகாரபூர்வமாகப் பார்த்துக் கண்டறிந்த முதல் ஆய்வுப் பயணம் செய்பவர்கள் ஆயினர். மூன்று நாட்களுக்குப் பிறகு 30 ஜனவரி 1820 ஆம் ஆண்டு அயர்லாந்து நாட்டைச் சேர்ந்த எட்வர்ட் பிரான்ஸ்பீல்டு தலைமையிலான ஒரு பிரித்தானிய பயணக்குழு டிரினிட்டி தீபகற்பத்தை கண்டது. பத்து மாதங்களுக்குப் பிறகு அமெரிக்காவை சேர்ந்த நீர்நாய் வேட்டையாடுபவர் நாதனியல் பால்மர் 17 நவம்பர் 1820 அன்று அந்தாட்டிக்காவைக் கண்டார். அந்தாட்டிக்காவில் முதன்முதலில் கால் வைத்தவர் அநேகமாக அதற்கு ஒரு வருடம் கழித்து அங்கு இறங்கிய  நீர் நாய் வேட்டையாளர் மற்றும் அமெரிக்க கப்பல் தலைவரான யோவான் டேவிஸ் என்று கருதப்படுகிறது.

இருபதாம் நூற்றாண்டின் ஆரம்ப பகுதியில் தென் துருவத்தை அடைய பல்வேறு ஆய்வுப் பயணங்கள் "அந்தாட்டிக்கா ஆய்வுப் பயணக் காலம்" என்ற நேரத்தின் போது நடைபெற்றன. அதில் பல, காயங்கள் மற்றும் இறப்பில் முடிந்தன. தென் துருவத்தை அடைவதில் நோர்வேயைச் சேர்ந்த ருவால் அமுன்செனுக்கும், பிரித்தானியரான ராபர்ட் பால்கன் பால்கன் ஸ்காட்டுக்கும் இடையே போட்டி இருந்தது. இறுதியாக ருவால் அமுன்சென் 13 டிசம்பர் 1911 ஆம் ஆண்டு தென் துருவத்தை அடைந்தார்.

உசாத்துணை
---------

1. ↑  "*Meteorologica* Book II 5". 2015-06-27 அன்று மூலம் பரணிடப்பட்டது. 2020-05-01 அன்று பார்க்கப்பட்டது.
**அந்தி வரும் நேரம்** 1990 ஆம் ஆண்டு வெளியான திகில் தமிழ்த் திரைப்படம்.

வகை
---

பேய்ப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

சாந்தி என்னும் கிராமத்து பெண் நகரத்தில் உள்ள கல்லூரியில் பயில வருகிறாள். அங்கேயுள்ள பெண்கள் விடுதியில் தங்குகிறாள். 
நகரத்து நாகரிகம் அறியாத சாந்தியை அந்த விடுதியில் உள்ள மாணவிகள் கேலி கிண்டல் செய்கிறார்கள். சந்தர்ப்பங்களில் அவள் சந்திக்கும் மருத்துவர் (நிழல்கள் ரவி) மீது சாந்தி காதல் கொள்கிறாள். மனதாலும் உடலாலும் துன்புறுத்தப்படும் சாந்தி அப்பெண்களின் நண்பன் ஒருவனால் மாடியில் இருந்து விழுந்து விடுகிறாள். கோமா நிலையில் மருத்துவமனையில் அனுமதிக்கப்படும் சாந்தி மரணத்துக்கும் வாழ்வுக்கும் நடுவில் போராடுகிறாள். இந்நிலையில் அவளை துன்புறுத்திய மாணவிகள் மர்மமாக இறக்கிறார்கள். அவர்களைக் கொன்றது சாந்தியின் ஆவி என்று மருத்துவர் ரவி கண்டுபிடிக்கிறார். ரவியையும் சாவில் தன்னுடன் இணையுமாறு சாந்தி சொல்கிறாள். ரவியை மணக்க உள்ள லதா ரவியை விட்டுவிடுமாறு கெஞ்சுகிறாள். இறுதியில் சாந்தியின் பெற்ற தாய் வந்து அவளிடம் கேட்டுக்கொள்ள சாந்தியின் ஆவி ரவியைத் தொடரமாட்டேன் என்று சொல்லி விடைபெறுகிறது.
**கொல்லக்காயில் தேவகி அம்மா** (*Kollakkayil Devaki Amma*)(பிறப்பு c. 1934 ) என்பவர் இந்திய விவசாயப் பெண் ஆவார். இவர் ஒரு வாகன விபத்து காரணமாக விவசாயம் செய்வதிலிருந்து காடு வளர்க்கத் தொடங்கினார். தற்போது 4.5 ஏக்கர் பரப்பளவில் 3,000க்கும் மேற்பட்ட மரங்களை இவர் வளர்த்துள்ளார். இவரது பணிக்காக நாரி சக்தி விருது உட்படப் பல விருதுகளைப் பெற்றுள்ளார்.

ஆரம்ப கால வாழ்க்கை
------------------

தேவகி அம்மா 1934ஆம் ஆண்டு கேரளாவில் ஆலப்புழா மாவட்டத்தில் உள்ள முகத்துக்குளத்தில் பிறந்தார். தோட்டக்கலை மீதான இவரது ஆர்வம் இவரது தாத்தாவால் ஏற்படுத்தப்பட்டது. தேவகி அம்மா, ஆசிரியையாக இருந்த கோபாலகிருஷ்ண பிள்ளையை மணந்து, நெல் விளையும் வயல்களில் வேலை செய்து வந்தார். 1980ஆம் ஆண்டில், தேவகி அம்மா ஒரு பயங்கரமான வாகன விபத்தில் சிக்கி, மூன்று வருடங்கள் படுக்கையிலிருந்தார்.

காடு
----

விபத்திலிருந்து மீண்ட பிறகு, தேவகி அம்மாவால் நெல் வயல்களில் வேலை செய்ய முடியாமல் போனதால், தனது வீட்டின் பின்னால் உள்ளத் தோட்டத்தில் மரங்களை நடத் தொடங்கினார். காலப்போக்கில் இவர் 4.5 ஏக்கர் நிலப்பகுதி காடாக மாறியது. இதில் கிருஷ்ணானல், மஹோகனி, மா, கஸ்தூரி, பைன், நட்சத்திரம் மற்றும் புளி உட்பட 3,000 மரங்கள் உள்ளன. அரிய தாவரங்களும் இவர் வளர்த்த காடுகளில் உள்ளன. மேலும் அமுர் வல்லூறு, ப்ளூத்ரோட்ஸ், நெடுங்கால் உள்ளான், ஈப்பிடிப்பான் மற்றும் மரகதப் புறாக்கள் போன்ற பறவைகளின் வாழிடமாக இந்த காடுகள் உள்ளன. தேவகி அம்மா முப்பத்தைந்து ஆண்டுகளுக்கும் மேலாக இந்தக் காட்டில் கால்நடைகளை வளர்த்தும், மழைநீரைச் சேகரித்தும் பணியாற்றி வருகின்றார்.

விருதுகள்
---------

தேவகி அம்மாவுக்கு ஆலப்புழா மாவட்டத்தின் சமூக வனவியல் விருதும், விஞ்ஞான பாரதியின் பூமித்ரா விருதும் வழங்கப்பட்டது. கேரள மாநிலம் இவருக்கு அரி வியக்தி விருதினையும். தேசிய அளவில் இவர் இந்திரா பிரியதர்ஷினி விருக்ஷமித்ரா விருது மற்றும் நாரி சக்தி விருதினையும் பெற்றார்.

மேற்கோள்கள்
-----------

1. 1 2 3 4  A, Sam Paul (4 May 2019). "In 4.5 acres, she nurtures a dense forest" (in en-IN). *The Hindu*. . A, Sam Paul (4 May 2019). "In 4.5 acres, she nurtures a dense forest". *The Hindu*. Retrieved 9 January 2021.
2. 1 2 3 4 5  Adil, Yashfeen (24 September 2019). "Kollakkayil Devaki Amma: The Woman Who Built A Forest". *Feminism In India*. . Adil, Yashfeen (24 September 2019). "Kollakkayil Devaki Amma: The Woman Who Built A Forest". *Feminism In India*. Retrieved 9 January 2021.
3. ↑  "The woman who gave birth to a forest". *Kerala Tourism* (ஆங்கிலம்). 9 January 2021 அன்று பார்க்கப்பட்டது.
4. 1 2  Karelia, Gopi (19 March 2019). "Working for 40 Years, Kerala's 85-YO Devaki Amma Grew a Forest All By Herself!". *The Better India*. .
5. ↑  "The woman who gave birth to a forest, Kollakkayil Devaki Amma, Alappuzha, Personal Forest, Attraction, Kerala Tourism". *Kerala Tourism* (ஆங்கிலம்). 2021-05-30 அன்று பார்க்கப்பட்டது.
**கொலைச் சிந்து** என்பது நாட்டாறியல் கதைப் பாடல்களில் ஒரு வகையாகும். இந்த கதைப் பாடல் வகையில் தொடர் கொலைகளும், தற்கொலை நிகழ்வுகளும் குறிப்பிடப்படுகின்றன. இது கொலைப்பாட்டு, படுகொலைப் பாட்டு என்றும் அழைக்கப்படுகிறது

கொலைச்சிந்துவின் நோக்கம்
------------------------

செய்திதாள் போன்ற ஊடகங்கள் பரவலாகாத காலத்தில் சிந்து பாடல்கள் மூலம் செய்திகள் பரப்ப பட்டன. நாட்டுப்புறங்களில் கொலைச் செய்யப்பட்டு இறந்தவர்களைப் பற்றி மக்களுக்கு தெரியப்படுத்த இந்த கொலைச் சிந்தை பாடியதாக நாட்டுப்புறவியல் துறைத்தலைவர் முனைவர் சி. சுந்தரேசன் தெரிவிக்கின்றார்.  இக்கொலைச் சிந்துகள் கொலைகளைப் பற்றிய செய்திகளோடு அவை நிகழக் காரணமாக இருந்தவைகளைப் பற்றியும் தெரிவிக்கின்றன. இதன் காரணமாக மக்கள் மீண்டும் கொலை மற்றும் தற்கொலைகளிலிருந்து காக்கப்படுவார்கள்.

உருவாகக் காரணம்
---------------

இந்தியாவை ஆங்கிலேயர்கள் ஆட்சி செய்த பொழுது கல்வியறிவற்று மக்கள் இருந்தனர். அதனால் தற்கொலைகளும், கொலைகளும் வெகுவாக அம்மக்களை பாதித்த காரணத்தினால் இவ்வகையான *கொலைச் சிந்து* கதைப்பாடல்கள் உருவாகியிருக்கலாம் என்று அறிஞர்கள் கூறுகின்றர்.

பாடு பொருள்கள்
--------------

கொலை சிந்து பாடல்கள் குடும்ப நலத்திட்டம், மாமியார் மருமகள் சிக்கல், பொருந்தா மணம், பொருளாசை, ஒற்றுமை, இரக்கம் ஆகியனவற்றை பாடுபொருளாக கொண்டு பாடப்படுகின்றன.

எடுத்துக்காட்டுகள்
------------------

* சித்தையன் கொலைச்சிந்து
* குருசாமிக் கவுண்டனின் கொலைச் சிந்து
* மகாத்மா கொலைச் சிந்து
* செம்புலிங்கம் கொலைச் சிந்து
* ஆளவந்தார் கொலைச் சிந்து
* பிள்ளையைக் கொன்ற பாட்டு
* படுகளச் சிந்து (1895)
* தீப்பற்றிய சிந்து (1888)
* கம்பம் தாதப்பன் குளச்சிந்து (1906)
* தற்கொலைச் சிந்து (1970 ல் திருத்தணி முருகன் குளத்தில் தற்கொலை)
* அரியலூர் ரயில் விபத்து (1987)
* சாவானா மில் படுகொலைப் பாட்டு
* மணிக்குறவன் கொலை சிந்து

திரைப்படங்கள்
-------------

கொலைச்சிந்துகளை திரைப்படங்களாகவும் நாடகமாகவும் எடுத்துள்ளனர். ஆளவந்தார் கொலை வழக்கு நாடகமாக தொலைக்காட்சியில் ஒளிபரப்பானது.

* செம்பருத்தி - 1972ல் வெளிவந்த திரைப்படம். இது மலையாள திரைப்படமாகும். பி.என்.மேனன் இயக்கியிருந்தார்.
* மலையூர் மம்பட்டியான் - மம்பட்டியான் கொலைச்சிந்து பாடலை மையமாக கொண்டு வெளிவந்தது.
*

நூல்கள்
-------

* கொலைச் சிந்து பாடல்களை குஜிலி என சிறு நூல்களாக வெளியிட்டனர். இந்த நூல்களை எழுதுவோர் குஜிலி எழுத்தாளர் என அழைக்கப்பட்டனர். தமிழகம், கேரளா மாநிலங்களில் கொலைச் சிந்து புகழ்பெற்றதாக இருந்தது.
* தமிழில் கொலைச்சிந்து - மருதத்துரை எழுதியுள்ள ஆய்வு நூல்

ஆதாரங்களும் மேற்கோள்களும்
-------------------------

1. ↑  "காப்பகப்படுத்தப்பட்ட நகல்". 2016-03-10 அன்று மூலம் பரணிடப்பட்டது. 2013-09-04 அன்று பார்க்கப்பட்டது.
2. 1 2 3 4 5 6 7   சாவானா மில் படுகொலைப் பாட்டு- தி இந்து
3. ↑
4. 1 2  கொலைச்சிந்துகளின் காலம் - அ. க. பெருமாள் தி இந்து
[*தொடர்பிழந்த இணைப்பு*]

வெளி இணைப்புகள்
---------------
மாநிலப் பல்கலைக்கழகம், கொல்கத்தா உடன் குழப்பிக் கொள்ளாதீர்கள்.

**கொல்கத்தா பல்கலைக்கழகம்**  (University of Calcutta, அல்லது **Calcutta University**) (வங்காள மொழி: কলিকাতা বিশ্ববিদ্যালয়) இந்திய மாநகரம் கொல்கத்தாவில் (அப்போதைய கல்கத்தா) சனவரி 24,1857ஆம் ஆண்டு நிறுவப்பட்ட ஓர் தொன்மையான பொதுத்துறை பல்கலைக்கழகம் ஆகும்.தெற்கு ஆசியாவிலேயே பல்வேறு துறைகளைக் கொண்ட முதல் பல்கலைக்கழகமாக இது விளங்கியது. இதற்கு முன்னதாக பல்கலைக்கழக தரச்சான்று வழங்கப்பட்ட செராம்பூர் கல்லூரி இறையியல்|இறையியலில் மட்டுமே பட்டம் வழங்க அனுமதிக்கப்பட்டிருந்தது.

பல்கலைக்கழக மானியக் குழு (இந்தியா)|பல்கலைக்கழக மானியக் குழு இந்தப் பல்கலைக்கழகத்தை "ஐந்து நட்சத்திர பல்கலைக்கழகங்களில்" ஒன்றாகவும் சீர்மைபெற வாய்ப்புள்ள மையங்களில் ஒன்றாகவும் அடையாளப்படுத்தி உள்ளது. மாநில அரசால் நிர்வகிக்கப்படும் இந்த ஊரக பல்கலைக்கழகம் தனது ஆட்சிப்பகுதியில் உள்ள கல்லூரிகளுக்கு இணைப்பு வழங்கி கட்டுபடுத்துகிறது. சிறந்த ஆய்வு மையமாகவும் செயல்படுகிறது. இதன் மைய வளாகம் (அசுதோஷ் சிக்சா பிராங்கன் என அழைக்கப்படுகிறது) கொல்கத்தாவின் காலேஜ் சாலையில் அமைந்துள்ளது.பிற வளாகங்கள் ராசா பசார் (ராஷ்பிகாரி சிக்சா பிராங்கன்),பாலிகஞ்ச் (தாரக்நாத் பாலித் சிக்சா பிராங்கன்), அலிப்பூர் (சகீத் குதீராம் சிக்சா பிராங்கன்)ஆகிய இடங்களிலும் அசுரா, சிந்தி என்ற புறநகர் பகுதிகளிலும் அமைந்துள்ளன.

மேற்கோள்கள்
-----------

1. 1 2  Hubs of excellence
2. ↑  Government of India, Ministry of Human Resource Development, Department of Higher Education
3. ↑  CU makes the highest grade

வெளியிணைப்புகள்
---------------

விக்கிமீடியா பொதுவகத்தில்,  
 ***கொல்கத்தா பல்கலைக்கழகம்***   
என்பதின் ஊடகங்கள் உள்ளன. 

* University of Calcutta - Official website
* Official Website Department of Business Management பரணிடப்பட்டது 2018-04-16 at the வந்தவழி இயந்திரம்